من غير ليه

من غير ليه
كان حيغنيها العندليب الراحل عبد الحليم حافظ بس اتوفى سنه 1977

   كلمات 
جايين الدنيا ما نعرف ليـــــــــــــه

ولا رايحين فين ولا عايزين ايــــه

مشاوير مرسومه لخطاوينـــــــــا

نمشيها فى غربة ليالينــا

يوم تفرحنا ويوم تجرحنـــا

واحنا ولا احنا عارفيــن ليـه

وزي ما جينا جينــــا

ومش بإيدينا جينـــا

زي ما رمشك خذ ليالـيّ وحكم وامر فيهاوفـيَ

ولقيت بيتي بعد الغربة وقلبك ده وعيونـــك ديّ

ولقيت روحي فأحضان قلبك بحلم واصحى واعيش على حبك

حتى فى عز عذابي بحبك عارف ليه .. من غير ليـــه

من غير ليه آه يا حبيبي بحبـك

ياللي زماني رماني فى بحر عنيــك

ونساني وقالي انسانـــي

بحر عنيك يا حبيبي غريـق

لكن فيه احلى ليالي زمانـي

تهت وتاهت دنيتي منــي

بين افراحي .. وبين اشجانـــــــي

دنيتي غنـــوة .. لأ

تنهيـدة .. لأ

لأ شيء تاني .. لأ شيء تانــي

دنيتي حبك حاجه حاسسها لامسها

شايفها لكن ولا اوصاف توصفهــا

واحلم لو غمضت عنيــيّ

احلام حلوه .. كتير ورديـــه

فيها عيون وخدود وشفايـــــــف

بتطير فىّ فوق ليالــيّ

لما بشوفك القاك احلى من الاحلام كل الاحـــلام

ياللي ايديك سهرّت الدنيا ورمشك حضن السحر و نــام

وده ليه يا تــرى

يجرى لي اللى جـــرى

واما بفكر اسقيك اكثر مابتسقيني الحب ليـــالــي

ما لقاش فرحه جات على بالي الا وحبك فرحهــــــالــي

وزي ما جينا جينــا

ومش بئدينا جينــا

زي ما رمشك خذ ليالـــــــيّ وحكم وامر فيها وفــــيَ

ولقيت بيتي بعد الغربة وقلبك ده وعيونـــك ديّ

ولقيت روحي فأحضان قلبك بحلم واصحى واعيش على حبك

حتى فى عز عذابي بحبك عارف ليه .. من غير ليــه

حبيبي .. آه يا حبيبـــي

كل مافيك يا حبيبي حبيـبـي

شعرك ليلي جبينك قمــري

حبك رحلة عمري وقــدري

ليلي حلي عمري حلــــي

وكل شيء بالكون حلــي

لكن هناك تنهيــده

فى القلب اللى من الخوف مخلــي

يقول يافرحة اتمهلـــي

وتمهلي وتمهلـي

ده المبتلي بالحب

مهما تهنى برضوا مبتلـي

خايف طيور الحب تهجر عشها وترحل بعيـد

خايف على بحر الدفا ليلة شتا يصبح جليــــد

خايف لا بكره يجينا ياخذنا من ليالينــا

سكة عذاب تاه فيها احباب كثير قبلينـــا

عارف كل الخوف من بكره ده ليه يا حبيبـي

عارف سر عذابي وحيرتي ده ايه يا حبيبــي

علشان انت الروح فى الدنيا اللى بعيش فيها

وانا من غيرك كل حياتي تضيع بعديهـــا

وزي ما جينا جينا ومش بئدينا جينـــا

زي ما رمشك خد لياليّ وحكم وامر فيها وفـــيَ

ولقيت بيتي بعد الغربة وقلبك ده وعيونــك ديّ

ولقيت روحي في أحضان قلبك بحلم واصحى واعيش على حبك

حتى فى عز عذابي بحبك عارف ليه .. من غير ليـــه

من غير ليه آه يا حبيبي بحبك

مش معقول يا حبيبي ابدا مش معقـول

القدر اللى هداني بحبك يوم من الايام يبقى عـزول

مش معقول حبنا يا حياتي يقدر يقسى وينسى احبابـه

بعد ماكنا فى حضنه ليلاتي نرجع تاني نوقف على بابه

روح يا حزن روح اوعى تقرب لينــا

ده احنا حبايب حبنا مهنينـا

والحب روحنا وارضنا وسمانـا

ويا حزن قولي منين بقى حتجينا

علي بيتنا بالحب النجوم متجمعه

على بابنا شجرة ورد حلوه مفرعه

على كل شباك الف شمعه مولعه

ويا حزن قولي منين بقي حتجينـا

روح ياحزن روح اوعى تقرب لينـا

ده احنا حبايب حبنا مهنينـا

والحب روحنا وارضنا وسمانـا

ويا حزن قولي منين بقي حتجينــا

يا عيون قلبي يا احلى عيــون

يلا نعيش وكفايه ضنــون

يلا نخلي عمرنا كله كله ليلــة

بعيده عن الحرمان وعن الاحــزان

وان لام حد علينا نقولـه

لولا الحب ما كان فى الدنيا ولا انســان
 شوف كمان 
 اسمع 
من غير ليه بصوت عبد الحليم حافظ

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى